Kommuneplantillæg nr. 25, Første etape af Nye - Endelig 
BESLUTNING 
Udvalget kunne enstemmigt tiltræde indstillingen med følgende bemærkninger:  
 
Udvalget anbefaler, at der ikke på nuværende tidspunkt træffes beslutning om lukning af [adresse] for 
Elstedvej, men at udviklingen følges. Kommuneplantillægget, udbygningsaftalen og Lokalplanforslaget tilrettes i 
overensstemmelse hermed i nødvendigt omfang, idet det undersøges, om den støjproblematik, som er 
beskrevet i notat af 21. januar 2016 fra Magistratsafdelingen for Teknik og Miljø, som følge af opretholdelse af 
trafikken på den nordlige del af [adresse] kan løses via en reduktion af hastigheden her.  
 
I forbindelse med de kommende etaper af Nye forholder byrådet sig til størrelsen af den nye by.  
 
Udvalget opfordrer til tæt dialog med fællesrådet.  
Endelig vedtagelse af tillæg nr. 25 til Kommuneplan 2013 for første etape af Nye med uddybet redegørelse om 
grundvandshensyn og revideret udbygningsaftale. 
RESUMÉ 
Kommuneplantillægget muliggør første etape af byen Nye med op til 67.000 etagemeter, svarende til ca. 650 
boliger og byggeri op til 4 etager. 
  
Tillægget fastlægger desuden den overordnede infrastruktur i området, en struktur der delvist er baseret på en 
udbygningsaftale.  
 
Siden fremlæggelsen af planforslaget, er det lykkedes at få en mere langsigtet vejbetjening på plads end den, 
som lå til grund for den hidtidige udbygningsaftale.  
 
En revideret udbygningsaftale indstilles godkendt sammen med kommuneplantillægget. 
  
I offentlighedsfasen indkom der 23 høringssvar, herunder en indsigelse fra Naturstyrelsen (Erhvervsstyrelsen 
pr. 28.6.2015).  
 
Naturstyrelsen gjorde indsigelse mod planforslaget, da de ikke fandt det fyldestgørende i relation til et statsligt 
krav om redegørelse for byudvikling i Områder med Særlige Drikkevandsinteresser (OSD) og Nitrat 
Følsomme Indvindingsområder (NFI). Redegørelsen om drikkevandsinteresser er siden uddybet i samarbejde 
med styrelsen, som derfor har frafaldet sin indsigelse pr. 16.7.2015.  
 
De øvrige høringssvar omhandlede trafik og infrastruktur, byggeriets omfang, hensyn til naboer, beplantning på 
fælleden, bynavnet og lokalsamfundets tilpasning til den nye bydel via offentlig service og fritidstilbud med 
videre. 
INDSTILLING 
At) kommuneplantillæg nr. 25 om første etape af Nye vedtages med de i punkt 5 foreslåede rettelser    
 
At) de indkomne bemærkninger besvares i overensstemmelse med afsnit 5 og anbefalingerne i Bilag 4 og 5    
 
At) det reviderede forslag til udbygningsaftale vedtages    
 
At) den sammenfattende redegørelse om miljøvurderingen af Tillæg nr. 25 til Kommuneplan 2013 godkendes 
og indgår som en del af tillægget.  
Sagens forløb 
03-12-2015 Borgmesterens Afdelings påtegning 
Fremsendes til Magistraten. 
Borgmesterens Afdeling har ingen bemærkninger til indstillingen. 
07-12-2015 Magistraten 
Fremsendes til [adresse] med bemærkning, at Magistraten i mødet den 7. december 2015 anbefaler, at byrådet 
tiltræder Magistratsafdelingen for Teknik og Miljøs indstilling af 25. november 2015. 
16-12-2015 [adresse] Byråd 
Fremsendes til Teknisk Udvalg til behandling i henhold til beslutning i byrådets møde den 16. december 2015. 
Behandlet sammen med sag 23. 
11-01-2016 Teknisk Udvalg 
Sagens behandling udsat. 
25-01-2016 Teknisk Udvalg 
Udvalget kunne enstemmigt tiltræde indstillingen med følgende bemærkninger:  
 
Udvalget anbefaler, at der ikke på nuværende tidspunkt træffes beslutning om lukning af [adresse], 
men at udviklingen følges. Kommuneplantillægget, udbygningsaftalen og Lokalplanforslaget tilrettes i 
overensstemmelse hermed i nødvendigt omfang, idet det undersøges, om den støjproblematik, som er beskrevet i 
notat af 21. januar 2016 fra Magistratsafdelingen for Teknik og Miljø, som følge af opretholdelse af trafikken på den 
nordlige del af [adresse] kan løses via en reduktion af hastigheden her.  
 
I forbindelse med de kommende etaper af Nye forholder byrådet sig til størrelsen af den nye by.  
 
Udvalget opfordrer til tæt dialog med fællesrådet. 
